Kåseri på streikemøte – onsdag 13/8

Som kåsør er jeg først og fremst ute etter å underholde. Likevel har jeg noe på hjerte, som jeg vil fortelle dere. Budskapet skal ikke være påtrengende, og dere tilhørere må selv finne ut hva jeg vil frem til

 (Dette ifølge sjangerbeskrivelsen på norsksidene til nettstedet : <http://www.ressurssidene.no/web/PageND.aspx?id=99657> )

**Drømmelærer eller ikke ?**

**Et læreropprør er i gang.**

Det har vært der latent siden Kommunenes Sentralforbund (KS) med overraskende bred politisk samstemthet ble lærernes nye forhandlingsmotpart i 2003. Vi protesterte den gang, for å beholde våre sentrale lønns- og arbeidstidsforhandlinger.

Men, som så mange ganger før, tapte vi.

Parolene ble møysommelig pakket ned til neste gang, vi innordnet oss uten å ha fått særlig sympati og politisk støtte, gikk stille og rolig tilbake til klasserommet og strakk oss litt lenger. Den ene timen vi hadde demonstrert i skoletiden ble vi trukket i lønn for.

**De lojale lærerne har nå fått nok**
De siste tiårene har lærerprofesjonen flere ganger blitt utfordret fra utsiden av ulike pedagogiske og ideologiske strømninger, og med stadig nye reformer.

Vi har lojalt bitt i oss kompromisser, aldri vunnet, bare ristet oppgitt på hodet til det har gått over.

Samtidig har vi i stor grad holdt fast ved ”skolens kjerne ”.

 Humanistiske grunnverdier som likeverd, samhold, solidaritet og læring i sosialt fellesskap, har, med norsk lærerstand, stått sterkere enn i andre land vi ofte sammenlignes med i PISAs snevre målstyringstester.

Selv om vi mange ganger har innordnet oss og vært lojale, er det mye som tyder på at vi ikke kommer til å være det denne gangen. - Vi har nå fått nok !

**Denne gangen har KS bestemt seg for å drepe skolens sjel.**

KS’ siste forslag til arbeidstidsavtale kan nærmest karakteriseres som et forsøk på profesjonsdrap. Om vi tillater noe slikt, hva gjør det med vår profesjonalitet og mulighet til å ha en kritisk holdning til alle markedstenkning og kommersielle krefter som vil inn i skolen?

Det er viktig for hele samfunnet og grunnlaget for velferdsstaten at vi vinner denne kampen.

KS er i ferd med å ødelegge norsk skole og knuse fagforeningene

KS kaller det å innføre ”lokal fleksibilitet ”, - men det innebærer at hver enkelt ansatt må forhandle sin arbeidsavtale på egen arbeidsplass uten sentrale rammer og en fagforening i ryggen.

KS’ angrep er kort og konsist formulert, men virker bredt og gjennomtenkt, om man ser det i sammenheng med hva de ellers ønsker.

KS forfekter en styringsideologi som sverter pedagogikken, etikken og den solidariske inkluderingsbevisstheten som ligger i ryggraden til norske lærere.

KS ønsker å endre skolens struktur med mer hierarki og økt ledelse.

Vi snakker ikke da om pedagogisk ledelse, men ledere som utdannes i endringsledelse på BI.

Fra å være rektorer går de over til å bli såkalte resultatenhetsledere. Dette er selvsagt ikke noe alle rektorer vil, men dét vil KS .

Kravet om å ha pedagogisk utdanning i bunn for å bli rektor kan falle bort, skolen kan bli et slags kunnskapskonsern der målbare resultater er det eneste som teller

KS vil kontraktfeste lærernes lojalitet, og med det kreve taushet. De vil overvåke og kontrollere hva lærerne gjør gjennom målstyring og resultatkontrakter. Som virkemiddel vil de ha resultatbasert lønn, under dekke av å bedre kvaliteten i skolen.

**Ernas drømmelærer**
Begrepet drømmelæreren ble lansert av Erna Solberg i årets nyttårstale. Det er i grunnen et greit begrep, om vi omdefinerer begrepet til hva det egentlig er:

Den læreren Høyre og KS drømmer om, - men som ikke finnes.

Fra å ha vært profesjonell i undervisning og i kontakt med barn, skal drømmelæreren nå bli en byråkratisk læringsfunksjonær som skal utøve det som gir tellbare resultater.

Drømmelæreren skal måle og bli målt, slik at Erna kan få rett.

Drømmelæreren må ha endringskompetanse og være villig til å innordne seg hyppige reformer, ideologiske skifter, nye læreplaner, nye styringssystemer og markedets behov

Det motsatte av drømmelæreren er den autonome læreren, med mot til å vurdere sine egne metoder, basert på hvordan man ser sine elevers behov som hele mennesker.

Den autonome læreren ser at politikere kan bruke skolen som et instrument til å vinne oppslutning, på bekostning av skolens bredde og de humanistiske verdiene. Og tar hensyn til det i møtet med elevene når de skal lære, kanskje til og med på bekostning av resultatlønn.

Det er ikke gitt at gode resultater på PISA-målinger er dét elevene trenger mest (av ballast) for å trygge sin egen og samfunnets framtid.

Det viktigste de får i bagasjen av den autonome læreren er dét de har lært om seg selv, hverandre og verden.

Om seg selv har de lært at det å mestre noe kan ha verdi i seg selv og gi selvtillit til å klare noe stort senere.

Om hverandre har de lært respekt gjennom samarbeid, ikke konkurranse i alt.

Om verden har de lært at den er spennende, men at de selv kan være autonome i den for å bevare seg selv og kjempe for det de tror på.

Uansett hva KS gjør, om norske politikere lar dem få ødelegge den norske skolen eller ikke, så vil de ikke moralsk vinne over lærerne.

Mange i dette landet har blitt lærere ut fra en indre motivasjon som KS ikke er i stand til å se eller forstå.

Ytre belønning og såkalt fravær av belønning (straff) har aldri virket på norske lærere.

Den autonome ” ikke-drømmelæreren” har mot til å stå imot KS’ sterkeste våpen, - som er å så splittelse, - dvs. innføre individuelle lønnsforhandlinger og resultatlønn

Den autonome læreren er bevisst på at man ikke oppnår noe som helst ved å stå alene, men at samhold gir styrke og at man må holde fagforeningsfanen høyt

I kampen mot KS trenger vi støtte utenfra, - fra foreldre, velgere og beslutningstakere, som har forstått skolens oppgave og samfunnsmandat

Det er viktig at vi skaper forståelse for hvilket angrep og ”profesjonsdrap” lærerne nå står overfor, nemlig et KS som aggressivt prøver å kuppe hele ledelsesrommet i skolen, der de kan diktere sine metoder.

 Vi kan ikke la dette skje, - dette angår oss alle.

KS dreper all motivasjon, styrer skolen i katastrofal feil retning og har ikke peiling på hverken pedagogikk, metodikk eller didaktikk, -

men tenker kun butikk !

KS har misbrukt sitt mandat og er ikke sitt arbeidsgiveransvar bevisst

Statsministeren og kunnskapsministeren fastholder at spillereglene i arbeidslivet skal følges, - vel og bra..

Det er feigt at den utøvende makt, med flertall i den lovgivende, vegrer seg for å handle når et nasjonalt anliggende som enhetsskolen og dens fremtid står på spill.

Men den tar ikke i bruk maktmidlene de rår over

Det var ikke vanskeligere for Kristin Clemet å overføre forhandlingsansvaret til KS for 10 år siden, enn det er for Torbjørn Røe Isaksen å reversere vedtaket nå

Dette kan ikke forstås på annen måte enn at det er en villet politikk.

Derfor velger regjeringen Solberg ikke å foreta seg noe for å løse lærerstreiken, men pliktskyldigst uttaler at den ”..håper KS firer på kravene..”, at streiken avsluttes og at læreropprøret går over av seg selv.

Men denne gang forregner de seg …

Et massivt lærer-opprør er på gang, og det går ikke over av seg selv

**Frata KS forhandlingsretten og arbeidsgiveransvaret, - nå !**

**- Hører dere; Erna og Torbjørn, - dere har maktmidlene !**

Vil avslutte dette kåseriet, eller appellen, om du vil, - med et bidrag til ”Den ultimate streike-sang 2014”

Diktet/sangen TIDENS RØST

(som er Rudolf Nilsens flotte kamp-dikt fra 1926: ”Revolusjonens røst” , i ny språkdrakt, - skrevet av Knut Overå Fyhn, grunnskolelærer i Tromsø)

Verselinjene er bygd opp som en dialog mellom KS og lærerne, i tråd med det franske opphavsordet for kåseri ”*causer*”, som betyr lett og ledig samtale

**TIDENS RØST**

KS:

Gi meg de beste til lærer, de som kan prente inn vett

De som har tålmod og vilje, og aldri vil kreve sin rett

som fremmer min store tanke, det bør være ganske så lett

Lærerne:

Gi oss de kloke og vise, som kjenner vår virkelighet

Bedre enn noen som tror at de vet, trenger vi noen som vet.

Intet er mer som skrift i sand, enn løfter om bedre lønn.

KS:

Gi meg de lydige flinke, med min egen form for logikk

gi meg gudfryktige stolte, som gjerne har trang til mystikk

og villig vil skape en himmel her, ren, etter min egen skikk

Lærerne:

Vi tåler din krevende stemme. Vi tåler bli spottet og hånt

Vi tåler foreldre som tviler, elever som utfordrer alt

Men aldri vi knuser et håp som vil gro, hvert barn er for oss spesielt

Tid er en gave fra livet, tilmålt og nøye delt ut

tiden kan ikke forandres, den følger sin egen logikk

stjeler du tiden, du enkle sjel, da har du nok misforstått alt.

**Ta kollektivt ansvar, forbundsfeller, denne streiken skal vi vinne, - stå på !**

TIDENS RØST
melodi: Revolusjonens røst
KS:
Gi meg de beste til lærer, de som kan prente inn vett
De som har tålmod og vilje, og aldri vil kreve sin rett
som fremmer min store tanke, det bør være ganske så lett

Lærerne:
Gi oss de kloke og vise, som kjenner vår virkelighet
Bedre enn noen som tror at de vet, trenger vi noen som vet.
Intet er mer som skrift i sand, enn løfter om bedre lønn.

KS:
Gi meg de lydige flinke, med min egen form for logikk
gi meg gudfryktige stolte, som gjerne har trang til mystikk
og villig vil skape en himmel her, ren, etter min egen skikk

Lærerne:
Vi tåler din krevende stemme. Vi tåler bli spottet og hånt
Vi tåler foreldre som tviler, elever som utfordrer alt
Men aldri vi knuser et håp som vil gro, hvert barn er for oss spesielt

Tid er en gave fra livet, tilmålt og nøye delt ut
tiden kan ikke forandres, den følger sin egen logikk
stjeler du tiden, du enkle sjel, da har du nok misforstått alt.

(Knut Overå Fyhn)TIDENS RØST
melodi: Revolusjonens røst
KS:
Gi meg de beste til lærer, de som kan prente inn vett
De som har tålmod og vilje, og aldri vil kreve sin rett
som fremmer min store tanke, det bør være ganske så lett

Lærerne:
Gi oss de kloke og vise, som kjenner vår virkelighet
Bedre enn noen som tror at de vet, trenger vi noen som vet.
Intet er mer som skrift i sand, enn løfter om bedre lønn.

KS:
Gi meg de lydige flinke, med min egen form for logikk
gi meg gudfryktige stolte, som gjerne har trang til mystikk
og villig vil skape en himmel her, ren, etter min egen skikk

Lærerne:
Vi tåler din krevende stemme. Vi tåler bli spottet og hånt
Vi tåler foreldre som tviler, elever som utfordrer alt
Men aldri vi knuser et håp som vil gro, hvert barn er for oss spesielt

Tid er en gave fra livet, tilmålt og nøye delt ut
tiden kan ikke forandres, den følger sin egen logikk
stjeler du tiden, du enkle sjel, da har du nok misforstått alt.

(Knut Overå Fyhn)